தமிழ்நாட்டில் செயல்படும் தமிழ்நாடு அக்குபங்சர் கவுன்சில் என்ற அமைப்பு தஞ்சாவூரில் உள்ள சில நபர்களால் அமைக்கப்பட்ட சங்கம் ஆகும். சங்கம் அமைப்பதற்கு 11 உறுப்பினர்களும், பதிவுக்கட்டணமும் இருந்தால் போதும். யார் வேண்டுமானாலும் சங்கத்தை தங்கள் மாவட்டத்திலேயே பதிவு செய்யலாம். நம்மூரில் செயல்படும் பூக்கடை வியாபாரிகள் சங்கம் முதல் ரசிகர் மன்றங்கள் வரை சங்கப்பதிவு சட்டங்களின் படி பதிவு செய்யப்பட்ட சங்கங்கள் ஆகும். ( தமிழக அரசில் பதிவு செய்யப்படும் சங்கங்கள் 1975 ஆம் ஆண்டு சட்டப்படியும், மத்திய அரசில் பதிவு செய்யப்படும் சங்கங்கள் 1860 ஆம் ஆண்டு சட்டப்படியும் பதிவு செய்யப்படுகிறது.) இப்படி பதிவு செய்யப்பட்ட ஒரு தனியார் சங்கத்தின் பெயர் தான் “தமிழ்நாடு அக்குபங்சர் கவுன்சில்”. மற்றபடி இதற்கும் தமிழக அரசிற்கும் எந்த ஒரு தொடர்பும் கிடையாது.